Utviklinga av münchenerølet kan for en stor del tilskrives bryggermester Gabriel Sedlmayr i München. Han er en av dem som utvikla undergjæringsmetoden for øl i Europa på 1800-tallet, og han innførte en rekke tekniske forbedringer som gjorde brygging til en moderne industri. Med hans vitenskapelige og handverksmessige innsikt og moderne teknikk ble hele bryggeprosessen og det ferdige resultatet mer forutsigbart; bl.a. samarbeida han med Louis Pasteur i studiet av gjæringsprosessen.